# ที่ นศ ๗๒๘๐๑.๑(สภา)/ว 13 ที่ทำการองค์การบริหารส่วนตำบลกุแหระ

หมู่ที่ ๗ ตำบลกุแหระ อำเภอทุ่งใหญ่

จังหวัดนครศรีธรรมราช ๘๐๒๔๐

15 พฤษภาคม ๒๕61

เรื่อง รายงานผลการประชุมสภาสมัยสามัญ สมัยที่ 2 ครั้งที่ 1 ประจำปี พ.ศ. ๒๕61

เรียน กำนัน, ผู้ใหญ่บ้าน หมู่ที่ ๑-๒,๔-๘ ผู้ประกาศข่าวประจำหมาบ้าน หมู่ที่ ๑-๘ ตำบลกุแหระ

สิ่งที่ส่งมาด้วย ๑. ประกาศสภาองค์การบริหารส่วนตำบลกุแหระ จำนวน ๑ แผ่น

๒. สำเนารายงานการประชุมสภาฯ จำนวน ๑ ชุด

ตามที่สภาองค์การบริหารส่วนตำบลกุแหระ ได้ทำการเปิดประชุมสภาสมัยสามัญ สมัยที่ 2

ครั้งที่ 1 ประจำปี พ.ศ.๒๕61 เพื่อให้สภาพิจารณาให้ความเห็นชอบแผนพัฒนาสี่ปี (พ.ศ.2561-2564) ฉบับเพิ่มเติม (ฉบับที่ 2) พิจารณาโอนเปลี่ยนแปลงงบประมาณ เพื่อตั้งจ่ายรายการใหม่ จำนวน 4 รายการ พิจารณาให้ความเห็นชอบ เรื่อง ปัญหาที่ดินพื้นที่สาธารณะประโยชน์ป่าใสมะนาว หมู่ที่ 2 และแจ้งเพื่อทราบ เรื่อง รายงานผลการติดตามและประเมินแผนพัฒนาท้องถิ่น ประจำปีงบประมาณ พ.ศ. 2561 ครั้งที่ 1 และเรื่องอื่นๆ ที่สภาองค์การบริหารส่วนตำบลกุแหระจะต้องพิจารณา **เมื่อวันพุธ ที่ 9 พฤษภาคม ๒๕61 เวลา ๑0.๐๐ น. ณ ห้องประชุมสภาองค์การบริหารส่วนตำบลกุแหระ นั้น**

บัดนี้ การประชุมดังกล่าวได้เสร็จสิ้นแล้ว สภาองค์การบริหารส่วนตำบลกุแหระ จึงได้แจ้งปิดประกาศรายงานผลการประชุมดังกล่าวให้ทราบ รายละเอียดปรากฏตามสิ่งที่ส่งมาด้วย

จึงเรียนมาเพื่อทราบ และขอให้ประชาสัมพันธ์ทางหอกระจายข่าวประจำหมู่บ้าน, ปิดประกาศ

ณ ที่ศาลาประชุมหมู่บ้านให้ประชาชนทราบโดยทั่วกัน

ขอแสดงความนับถือ

( นายไพรสุริยันต์ ชำนาญกิจ )

ประธานสภาองค์การบริหารส่วนตำบลกุแหระ

สำนักงานปลัด

งานกิจการสภา

โทรศัพท์/โทรสาร ๐-๗๕๓๕-๔๘๕๐

<http://www.kurah.go.th>.



ประธานสภาองค์การบริหารส่วนตำบลกุแหระ

**เรื่อง รายงานผลการประชุมสภาองค์การบริหารส่วนตำบลกุแหระ สมัยสามัญ สมัยที่ 2 ครั้งที่ 1**

**ประจำปี พ.ศ. 2๕61**

**\*\*\*\*\*\*\*\*\*\*\***

ตามที่สภาองค์การบริหารส่วนตำบลกุแหระ ได้กำหนดให้มีการประชุมสภาสมัยสามัญ สมัยที่ 2 ครั้งที่ 1 ประจำปี ๒๕61 ตามมาตรา ๕๓ แห่งพระราชบัญญัติสภาตำบลและองค์การบริหารส่วนตำบล พ.ศ.๒๕๓๗ และแก้ไขเพิ่มเติมจนถึงปัจจุบัน เมื่อวันพุธที่ 9 พฤษภาคม ๒๕61 ณ.ห้องประชุมสภาองค์การบริหารส่วนตำบลกุแหระ อำเภอทุ่งใหญ่ จังหวัดนครศรีธรรมราช นั้น

ฉะนั้น จึงอาศัยอำนาจตามความนัยมาตรา ๕๓ และมาตรา ๕๔ แห่งพระราชบัญญัติสภาตำบล

และองค์การบริหารส่วนตำบล พ.ศ. ๒๕๓๗ ประกอบกับข้อ ๓๓ แห่งระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๔๗ ประธานสภาองค์การบริหารส่วนตำบลกุแหระได้ปิดประกาศรายงานผลการประชุมที่สภาท้องถิ่นมีมติรับรองแล้วให้ประชาชนทราบ

จึงประกาศให้ทราบโดยทั่วกัน

ประกาศ ณ วันที่ 15 พฤษภาคม พ.ศ. ๒๕61

(นายไพรสุริยันต์ ชำนาญกิจ)

ประธานสภาองค์การบริหารส่วนตำบลกุแหระ

**สำเนา**

**รายงานการประชุมสภาองค์การบริหารส่วนตำบลกุแหระ**

**สมัยสามัญ สมัยที่ 2 ครั้งที่ 1/๒๕61**

**วันที่ 9 พฤษภาคม ๒๕61**

**เวลา 10.00 น.**

**ณ ห้องประชุมสภาองค์การบริหารส่วนตำบลกุแหระ**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลงชื่อ** | **หมายเหตุ** |
| 1.  2.  3.  4.  5.  6.  7.  8.  9.  10.  11.  12.  13.  14.  ๑๕.  16. | นายไพรสุริยันต์ ชำนาญกิจ  นายอัมรินทร์ ใจดี  นายสุพรชัย แผ่นศิลา  นายอนันต์ ไกรนรา  นายเจริญ พรหมรักษ์  นายภิชากร อริรัตน์  นายสันติศักดิ์ เพชรอาวุธ  นายพงค์เทพ ช่วยนาค  นายจักรรินทร์ อินทวงศ์  นายสมพร พงค์ทองเมือง  นายสมเกียรติ พรหมทอง  นายปรึกษา ชัยวิชิต  นายณรงค์ศักดิ์ ตรีชัย  นายทวีศักดิ์ สุดวิลัย  นายอรุณศักดิ์ ชูแก้ว  นางสาวอุทัยวรรณ เครือจันทร์ | ประธานสภาฯ  รองประธานสภาฯ  ส.อบต. หมู่ที่ 1  ส.อบต. หมู่ที่ 1  ส.อบต. หมู่ที่ 2  ส.อบต. หมู่ที่ 3  ส.อบต. หมู่ที่ 5  ส.อบต. หมู่ที่ 5  ส.อบต. หมู่ที่ 6  ส.อบต. หมู่ที่ 6  ส.อบต. หมู่ที่ 7  ส.อบต. หมู่ที่ 7  ส.อบต. หมู่ที่ 8  ส.อบต. หมู่ที่ 8  เลขานุการสภาฯ  ผู้ช่วยเหลืองานสภาฯ | ไพรสุริยันต์ ชำนาญกิจ  อัมรินทร์ ใจดี  สุพรชัย แผ่นศิลา  อนันต์ ไกรนรา  เจริญ พรหมรักษ์  ภิชากร อริรัตน์  สันติศักดิ์ เพชรอาวุธ  พงค์เทพ ช่วยนาค  จักรรินทร์ อินทวงศ์  สมพร พงค์ทองเมือง  สมเกียรติ พรหมทอง  ปรึกษา ชัยวิชิต  ณรงค์ศักดิ์ ตรีชัย  ทวีศักดิ์ สุดวิลัย  พงค์เทพ ช่วยนาค  อุทัยวรรณ เครือจันทร์ |  |

**ผู้ขาดการประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลงชื่อ** | **หมายเหตุ** |
| 1. | -- | **--** | **---** |  |

-2-

**ผู้ลาการประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลงชื่อ** | **หมายเหตุ** |
| **1.** | **---** | **---** | **---** | **---** |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **รายชื่อ** | **ตำแหน่ง** | **ลงชื่อ** | **หมายเหตุ** |
| 1.  2.  3.  4.  5.  6.  7.  8.  9.  10. | นายสุจิต ชำนาญกิจ  นายสุพจน์ สังข์ทอง  นายอดุลย์ ชนะพล  นายสุวรรณรัตน์ บุญทอง  นายกรียา คงอินทร์  นายบำรุง ศรีสุขใส  นายจำรัส วงศ์สัมพันธ์  นายประยงค์ พรหมหมอเฒ่า  ด.ต.ทรงวุฒิ เป็ดทอง  นายมนตรี เพชรศรี | นายก อบต.  รองนายก  รองนายก  เลขานุการนายกฯ  ประธานสภาองค์กรชุมชน  รองประธานสภาองค์กรชุมชน  กรรมการ  กรรมการ  กรรมการ/เลขานุการ  ผู้ใหญ่บ้าน หมู่ที่ 2 | สุจิต ชำนาญกิจ  สุพจน์ สังข์ทอง  อดุลย์ ชนะพล  สุวรรณรัตน์ บุญทอง  กรียา คงอินทร์  บำรุง ศรีสุขใส  จำรัส วงศ์สัมพันธ์  ประยงค์ พรหมหมอเฒ่า  ทรงวุฒิ เป็ดทอง  มนตรี เพชรศรี |  |

**เริ่มประชุมเวลา** 10.00 น.

**ระเบียบวาระการประชุม**

**ระเบียบวาระที่ 1 เรื่องที่ประธานแจ้งให้ที่ประชุมทราบ**

**ระเบียบวาระที่ ๒ เรื่องรับรองรายงานการประชุมครั้งที่ผ่านมา**

**สมัยสามัญ สมัยที่** 2 ครั้งที่ 1 ประจำปี 2561 เมื่อวันพุธที่ 14 กุมภาพันธ์ 2561

**ระเบียบวาระที่ ๓ เรื่องเสนอเพื่อทราบ**

3.1. เรื่องรายงานผลการติดตามและประเมินผลแผนพัฒนาท้องถิ่น

ประจำปีงบประมาณ พ.ศ. 2561 ครั้งที่ 1

**ระเบียบวาระที่ ๔ เรื่องเสนอเพื่อพิจารณา**

๔.๑ เรื่องพิจารณาให้ความเห็นชอบแผนพัฒนาสี่ปี (พ.ศ. 2561-

2564) ฉบับเพิ่มเติม (ฉบับที่ 2)

4.2 เรื่องพิจารณาโอนเปลี่ยนแปลงงบประมาณ พ.ศ. 2561

4.3 เรื่อง พิจารณาให้ความเห็นชอบ ปัญหาที่ดินพื้นที่

สาธารณประโยชน์ป่าใสมะนาว หมู่ที่ 2 ตำบลกุแหระ

**ระเบียบวาระที่ ๕ เรื่องอื่น ๆ (ถ้ามี)**

-3-

-- เมื่อเวลา ๑0.๐๐ น. นายอรุณศักดิ์ ชูแก้ว เลขานุการสภา ฯ ได้ให้สัญญาณเข้าห้องประชุม เพื่อตรวจสอบองค์ประชุม ปรากฏว่าครบองค์ประชุม จึงได้เชิญประธานสภาฯ จุดธูป เทียน บูชาพระรัตนตรัย กล่าวเปิดการประชุมและดำเนินการประชุมตามระเบียบวาระ ดังนี้

**ระเบียบวาระที่ 1 เรื่องที่ประธานแจ้งให้ที่ประชุมทราบ**

ประธานสภาฯ นายไพรสุริยันต์ ชำนาญกิจ ได้กล่าวทักทายที่ประชุม และแจ้งว่าวันนี้เป็นการประชุมสภา สมัยสามัญ สมัยที่ 2 ครั้งที่ 1 ประจำปี 2561 อาศัยอำนาจตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 จึงขอเปิดการประชุมในครั้งนี้ สำหรับวันนี้ได้มีระเบียบวาระที่สำคัญๆ สองสามเรื่องเป็นเรื่องที่เกี่ยวกับปากท้องของพี่น้องประชาชน ผมจึงมีเรื่องที่จะฝากเพื่อนสมาชิกทุกท่าน เราเป็นสมาชิกอันทรงเกียรติที่ได้เข้ามานั่งอยู่ในสภาแห่งนี้ ถือว่าเป็นเกียรติอย่างยิ่ง ดังนั้นจึงอยากให้เพื่อนสมาชิกปฏิบัติหน้าที่ให้สมกับที่พี่น้องประชาชนได้ฝากความหวัง ความไว้วางใจให้กับพวกเราทุกคนครับ กระผมขอฝากไว้แค่นี้ครับ

**ระเบียบวาระที่ 2 เรื่องรับรองรายงานการประชุมครั้งที่ผ่านมา**

ประธานสภาฯ . ขอเชิญ เลขานุการสภาฯ ได้อ่านรายงานการประชุมครั้งที่ผ่านมา สมัยสามัญ สมัยที่ 1 ครั้งที่ 1 ประจำปี 2561 เมื่อวันที่ 14 กุมภาพันธ์ 2561 เพื่อให้ที่ประชุมพิจารณารับรอง

เลขานุการสภาฯ .นายอรุณศักดิ์ ชูแก้ว เลขานุการสภาฯ ได้อ่านรายงานการประชุมสภาสมัยสามัญ สมัยที่ 1 ครั้งที่ 1 ประจำปี พ.ศ. 2561 เมื่อวันที่ 14 กุมภาพันธ์ 2561 เพื่อให้ที่ประชุมมีมติรับรอง ครบถ้วนตามระเบียบวาระ

ที่ประชุม ที่ประชุมมีมติ รับรองไม่มีการแก้ไข

รับรอง 13 เสียง

ไม่รับรอง - เสียง

งดออกเสียง 1 เสียง

**ระเบียบวาระที่ ๓ เรื่องเสนอเพื่อทราบ**

3.1 เรื่องรายงานผลการติดตามและประเมินผลแผนพัฒนาท้องถิ่น ประจำปีงบประมาณ 2561 ครั้งที่ 1

ประธานสภาฯ ขอเชิญ ท่านนายก ฯ ได้ชี้แจงรายงานผลการติดตามและประเมินผลแผนพัฒนาท้องถิ่น ประจำปีงบประมาณ 2561 ครั้งที่ 1 ให้ที่ประชุมทราบ ขอเชิญครับ

นายก อบต. กราบเรียนประธานสภาฯ สมาชิกสภาฯ และผู้เข้าร่วมประชุมทุกท่าน กระผม นายสุจิต ชำนาญกิจ นายก อบต.กุแหระ ขอชี้แจงและรายงานผล

การติดตาม...

-4-

การติดตามและประเมินผลแผนพัฒนาท้องถิ่น ประจำปีงบประมาณ 2561 ครั้งที่ 1 ตามประกาศองค์การบริหารส่วนตำบลกุแหระ เรื่อง การติดตามและการประเมินผลแผนพัฒนาท้องถิ่น ประจำปีงบประมาณ พ.ศ. 2561 ครั้งที่ 1 (เดือนตุลาคม 2560-มีนาคม 2561) ด้วยองค์การบริหารส่วนตำบลกุแหระได้ประกาศติดตามและประเมินผลตามแผนพัฒนาท้องถิ่น ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ ๒ ) พ.ศ. 2559 ข้อ 13 (๓) ซึ่งได้กำหนดให้องค์กรปกครองส่วนท้องถิ่นติดตามและประเมินผลแผนพัฒนาท้องถิ่น และให้ผู้บริหารท้องถิ่นเสนอต่อสภาท้องถิ่น คณะกรรมการพัฒนาท้องถิ่น และประกาศให้ประชาชนทราบโดยทั่วกัน อย่างน้อยปีละ ๒ ครั้ง ภายในเดือน เมษายน และ เดือน ตุลาคม ของทุกปี และปิดประกาศโดยเปิดเผยไม่น้อยกว่า 30 วัน เพื่อให้เป็นไปตามระเบียบดังกล่าว องค์การบริหารส่วนตำบลกุแหระ ได้ดำเนินการปิดประกาศเรียบร้อยแล้ว จึงขอแจ้งให้ที่ประชุมทราบ สำหรับรายละเอียดต่างๆ ตามที่ได้แจกให้กับทุกท่านทราบแล้วนั้น และขอสรุปรายงานผลให้ที่ประชุมทราบ ดังนี้

1. **ยุทธศาสตร์ที่ 1 ด้านการพัฒนาโครงสร้างพื้นฐาน**

จำนวน 12 โครงการ งบประมาณ 3,721,840 บาท งบประมาณที่เบิกจ่ายจริง 869,840 บาท โดยแยกเป็น ดังนี้

**แนวทางการพัฒนาที่ 1 พัฒนาเส้นทางคมนาคมภายในจังหวัดให้ได้มาตรฐาน สะอาดปลอดภัยอย่างทั่วถึง**

จำนวน 6 โครงการ ซึ่งอยู่ในระหว่างดำเนินการ จำนวน 1 โครงการ และยังไม่ได้ดำเนินการ จำนวน 5 โครงการ (รายละเอียดปรากฏตามเอกสาร)

**แนวทางการพัฒนาที่ 1 พัฒนาแหล่งน้ำและระบบประปา**

จำนวน 6 โครงการ อยู่ในระหว่างดำเนินการ จำนวน 3 โครงการ และ

ยังไม่ได้ดำเนินการ จำนวน 3 โครงการ (รายละเอียดปรากฏตามเอกสาร)

1. **ยุทธศาสตร์ที่ 2 ด้านการพัฒนาคนและสังคม**

จำนวน 19 โครงการ งบประมาณ 12,170,200 บาท งบประมาณที่เบิกจ่ายจริง 5,191,637 บาท โดยแยกเป็น ดังนี้

**แนวทางการพัฒนาการศึกษา**

จำนวน 7 โครงการ ดำเนินการเสร็จแล้ว จำนวน 2 โครงการ อยู่ระหว่างดำเนินการ จำนวน 1 โครงการ และยังไม่ได้ดำเนินการ จำนวน 4 โครงการ (รายละเอียดปรากฏตามเอกสาร)

แนวทาง..

**-5-**

**แนวทางส่งเสริมศาสนา ศิลปวัฒนธรรม ประเพณี**

จำนวน 4 โครงการ ดำเนินการเสร็จแล้ว จำนวน 2 โครงการ อยู่ระหว่างดำเนินการ จำนวน 1 โครงการ และยังไม่ได้ดำเนินการ จำนวน 1 โครงการ (รายละเอียดปรากฏตามเอกสาร)

แนวทางพัฒนาคุณภาพชีวิตให้กับเด็ก สตรี คนชรา ผู้พิการ/ผู้ด้อยโอกาส

จำนวน 7 โครงการ ดำเนินการเสร็จแล้ว จำนวน 2 โครงการ อยู่ระหว่างดำเนินการ จำนวน 3 โครงการ และยังไม่ได้ดำเนินการ จำนวน2 โครงการ (รายละเอียดปรากฏตามเอกสาร)

**แนวทางการพัฒนาจัดระเบียบชุมชน การป้องกันและบรรเทาสาธารณภัย**

จำนวน ๑ โครงการ อยู่ระหว่างดำเนินการ (รายละเอียดปรากฏตามเอกสาร)

**ยุทธศาสตร์ที่ 3 ด้านเศรษฐกิจ**

**แนวทางการส่งเสริมอาชีพ การประยุกต์ใช้ปรัชญาเศรษฐกิจพอเพียง**

จำนวน 3 โครงการ งบประมาณ 160,000 บาท ยังไม่ได้ดำเนินการ (รายละเอียดปรากฏตามเอกสาร)

**ยุทธศาสตร์ที่ 4 ด้านสิ่งแวดล้อม ทรัพยากรธรรมชาติและพลังงาน**

**แผนงานการเกษตร**

จำนวน 1 โครงการ งบประมาณ 50,000 บาท ยังไม่ได้ดำเนินการ (รายละเอียดปรากฏตามเอกสาร)

**ยุทธศาสตร์ที่ 5 ยุทธศาสตร์ด้านการเมืองและการบริหารองค์กร**

จำนวน 4 โครงการ งบประมาณ 365,000 บาท งบประมาณที่เบิกจ่ายจริง 61,863.05 บาท โดยแยกเป็น ดังนี้

แนวทางการพัฒนาความรู้ การบริหารจัดการ การให้บริการ และเทคโนโลยี

จำนวน 2 โครงการ อยู่ระหว่างดำเนินการ จำนวน 1 โครงการ ยังไม่ได้ดำเนินการ จำนวน 1 โครงการ (รายละเอียดปรากฏตามเอกสาร)

**แนวทางการพัฒนาที่ 5.2 แนวทางการพัฒนาการเมืองการปกครอง**

จำนวน ๒ โครงการ ยังไม่ได้ดำเนินการ (รายละเอียดปรากฏตามเอกสาร)

ที่ประชุม ทราบ

ประธานสภาฯ ต่อไปเข้าสู่ระเบียบวาระที่ 4 เนื่องจากเรามีระเบียบวาระที่ต้อง

พิจารณากันหลายเรื่อง เกรงว่าจะรบกวนเวลาของคณะกรรมการสภา

องค์กรชุมชน หมู่ที่ 2 ที่เข้าร่วมประชุมในวันนี้ จึงขอให้ที่ประชุม

เปลี่ยนแปลง...

-6-

เปลี่ยนแปลงระเบียบวาระการประชุม โดยนำระเบียบวาระที่ 4.3 มาไว้

ในระเบียบวาระที่ 4.1 และระเบียบวาระที่ 4.1 นำไปไว้ในระเบียบวาระ

ที่ 4.2 และระเบียบวาระที่ 4.2 มาไว้ในระเบียบวาระที่ 4.3

ที่ประชุม ทราบ

**ระเบียบวาระที่ 4 เรื่องเสนอเพื่อพิจารณา**

4.1 เรื่องพิจารณาให้ความเห็นชอบ เรื่องปัญหาที่ดินพื้นที่สาธารณะ

ประโยชน์ป่าใสมะนาว หมู่ที่ 2 ตำบลกุแหระ

ประธานสภาฯ ขอเชิญ คณะกรรมการสภาองค์กรชุมชน หมู่ที่ 2 ได้ชี้แจงให้ที่ประชุม

ทราบ

นายกรียา คงอินทร์ กระผมในฐานะ ประธานสภาองค์กรชุมชนตำบลกุแหระ ขอชี้แจงทำ

ความเข้าใจเกี่ยวกับ ปัญหาที่ดินพื้นที่สาธารณะประโยชน์ป่าใสมะนาว

หมู่ที่ 2 สืบเนื่องมาจากการประชุมสภาองค์การบริหารส่วนตำบลกุแหระ

ครั้งที่ผ่านมา เรื่องปัญหาความเดือดร้อนของประชาชนในพื้นที่ หมู่ที่ 2

ที่ได้เข้ามาทำกินในพื้นที่สาธารณะประโยชน์ป่าใสมะนาวมาเป็นระยะเวลานาน โดยไม่รู้มาก่อนว่าที่ดินแปลงดังกล่าวเป็นพื้นที่สาธารณะประโยชน์ ตามที่ได้เคยนำเสนอต่อสภาฯไปแล้วนั้น ซึ่งตอนนี้ทางสภาองค์กรชุมชนเองได้รวบรวมข้อมูลรายละเอียดเอกสาร หลักฐานต่างๆ ที่เกี่ยวข้อง และได้จัดส่งมายังองค์การบริหารส่วนตำบลกุแหระทราบและนำเข้าสภาฯเพื่อพิจารณานั้น ดังนั้นกระผมจึงขอความอนุเคราะห์ต่อสภาฯ เพื่อพิจารณาให้ความเห็นชอบด้วย เพื่อราษฎรจะได้มีกรรมสิทธิ์ในที่ดินถูกต้องตามกฎหมายต่อไป

ประธานสภาฯ ขอเชิญผู้ใหญ่บ้าน หมู่ที่ 2 ในฐานะที่เป็นผู้ใหญ่บ้านได้ยืนยันและชี้แจง

เกี่ยวกับเรื่องที่ราษฎรได้เข้าทำกินในพื้นที่สาธารณะประโยชน์ป่าใส

มะนาว หมู่ที่ 2

นายมนตรี เพชรศรี กระผมในฐานะ ผู้ใหญ่บ้านหมู่ที่ 2 ตามที่ทางอดีตผู้ใหญ่บ้าน หมู่ที่ 2 ได้

ชี้แจงไปนั้น กระผมขอยืนยันว่าที่ดินแปลงดังกล่าวได้มีราษฎรเข้าทำกิน

มาหลายชั่วอายุคนจริง ผมไม่เห็นว่าราษฎรจะเข้าทำประโยชน์ร่วมกัน โดยแต่ละแปลงๆ จะมีเจ้าของทั้งนั้นและราษฎรได้ทำกินมาโดยตลอด

เลขานุการสภาฯ กระผมขอทำความเข้าใจ วันนี้ที่สภาฯจะมาพิจารณาเราไม่มีอำนาจที่จะ

อนุญาตให้ใครใช้ แต่ต้องการจะให้เจ้าของพื้นที่ คือ ผู้ใหญ่บ้านในฐานะที่

มีอำนาจทางกฎหมายปกครองท้องที่ ต้องยืนยันแทนพี่น้องประชาชนว่า

พี่น้องประชาชนเลิกใช้ร่วมกันในที่สาธารณประโยชน์นั้น ทางสภาฯ หรือ

นายก อบต. ไม่มีอำนาจอนุญาตให้ใช้ได้ และประเด็นที่.จะดำเนินการ ได้ก็คือสภาเห็นชอบยืนยันตามที่ผู้ใหญ่นำเสนอว่าพี่น้องประชาชนเลิกใช้

ร่วมกัน..

-7-

ร่วมกัน เพื่อให้ทางอำเภอพิจารณาในขั้นตอนต่อไป ตามระเบียกระทรวง มหาดไทยว่าด้วยการดูแลรักษาและคุ้มครองป้องกันที่ดินอันเป็นที่สาธารณ สมบัติของแผ่นดิน สำหรับพลเมืองใช้ร่วมกัน พ.ศ.2553 ( รายละเอียดตามเอกสาร) ดังนั้น กระผมจึงเห็นว่าอำนาจเราไม่มี แต่ที่เราจะรับรองได้ก็คือรับรองตามผู้ปกครองท้องที่ ยืนยันชัดเจนว่าประชาชนเลิกใช้ร่วมกัน ถ้าสภาเห็นด้วยกับผู้ใหญ่บ้านก็แค่ยืนยันเห็นชอบตามผู้ใหญ่บ้านว่าประชาชนเลิกใช้ร่วมกันแล้ว เพื่อจะนำรายงานการประชุมเสนอต่อนายอำเภอทุ่งใหญ่พิจารณาตามลำดับต่อไป

ประธานสภาฯ ขอเชิญ สมาชิกสภาฯ หมู่ที่ 2 ได้นำเสนอเพื่อยืนยัน

นายเจริญ พรหมรักษ์ กล่าวว่า กระผมในฐานะสมาชิกสภา อบต.หมู่ที่ 2 ขอยืนยันว่า ตามที่ผม

ได้เข้ามาอยู่ในพื้นที่หมู่ที่ 2 ประมาณ 30 กว่าปี ก็ได้เห็นว่ามีประชาชน ได้เข้ามาอยู่เพื่อทำกินในพื้นที่สาธารณประโยชน์ป่าใสมะนาวแห่งนี้แล้วจริง

ประธานสภาฯ ขอมติต่อสภาฯเพื่อให้ความเห็นชอบว่าประชาชนเลิกใช้ร่วมกันในพื้นที่

สาธารณะประโยชน์ป่าไสมะนาว หมู่ที่ 2 นี้หรือไม่

ที่ประชุม ที่ประชุมมีมติ

เห็นชอบ 13 เสียง

ไม่เห็นชอบ - เสียง

งดออกเสียง 1 เสียง

นายกรียา คงอินทร์ กระผมในนามของคณะกรรมการองค์กรชุมชน ขอขอบคุณ ประธานสภา

คณะผู้บริหาร และสมาชิกสภา ฯ ทุกท่าน เป็นอย่างสูงที่ให้ความ

เห็นชอบในเรื่องดังกล่าว ขอขอบคุณครับ

4.2 เรื่องพิจารณาให้ความเห็นชอบแผนพัฒนาสี่ปี (พ.ศ. 2561-

2564) ฉบับเพิ่มเติม (ฉบับที่ 2 )

ประธานสภาฯ ขอเชิญ นายก อบต.ได้ชี้แจง

นาย อบต. กล่าวว่าเนื่องจากเรามีงานอีก 2 เรื่อง ที่จะต้องดำเนินการ ดังนั้นจึงมี

ความจำเป็นจะต้องเพิ่มเติมแผนพัฒนาสี่ปีขึ้น ดังนี้

1. เรื่องของการจัดการเปิดโรงเรียนอนุบาลของ อบต.กุแหระ

เรื่องของการจัดการเปิดโรงเรียนอนุบาลของ อบต.กุแหระ โดยใช้ศูนย์พัฒนาเด็กเล็กบ้านจุฬาภรณ์พัฒนา 4 หลังเก่า เปิดทำการ และจะเปิด

การเรียนการสอน ในวันที่ 16 พฤษภาคม 2561 ซึ่งเดิมเราไม่มีอยู่ในแผนพัฒนาสี่ปี เหตุผลเพราะเราไม่มีทะเบียนโรงเรียน แต่ตอนนี้ทางกรมส่งเสริมฯ อนุญาตมาแล้วให้เราสามารถเปิดโรงเรียนอนุบาลได้ แต่การจัดทำแผนเพิ่มเติมนั้น เราต้องมีงบประมาณก่อนถึงจะสามารถเพิ่มเติมแผนได้ จึงเรียนเพื่อนสมาชิกว่างบประมาณที่นำไปด้านการศึกษาได้โอนจาก

หมวดของ...

-8-

หมวดของ กองการศึกษา ศาสนาและวัฒนธรรม งบประมาณที่โอน

จำนวน 167,850 บาท โดยเงินที่โอนจากกองการศึกษา คือโอนลดจากโครงการส่งเสริมการเล่นกีฬาของเยาวชน ยุวชน และประชาชน จำนวน 49,250 บาท โอนลดจากโครงการฝึกอบรมคุณธรรม จริยธรรม จำนวน 11,300 บาท และโอนลดจากโครงการส่งเสริมเศรษฐกิจพอเพียง จำนวน 30,000 บาท โอนลดจากค่าวัสดุกีฬา 37,300 บาท โอนลดจากโครงการผลิตสื่อการเรียนการสอน จำนวน 40,000 บาท รวมเป็นเงินทั้งสิ้น 167,800 บาท (รายละเอียดปรากฏตามเอกสาร)

เราได้เพิ่มในยุทธศาสตร์ที่ 5 การพัฒนาสังคมแหล่งการเรียนรู้และภูมิปัญญาเพื่อสร้างคุณธรรมของคนจังหวัดนครศรีธรรมราช ยุทธศาสตร์การพัฒนา อบต. ในเขตที่ 3 การพัฒนาสังคมและคุณภาพชีวิต

ยุทธศาสตร์ที่ 2 แผนพัฒนาทรัพยากรมนุษย์ และสังคมแผนการศึกษา

ลำดับที่ 1 รายการที่เราต้องตั้งจ่ายไว้ มีดังนี้

1. ค่าจัดการเรียนการสอน
2. ค่าจัดซื้อวัสดุประกอบอาหาร
3. ค่าจัดซื้อหนังสือเรียน
4. ค่าจัดซื้ออุปกรณ์การเรียน
5. ค่าจัดกิจกรรมพัฒนาผู้เรียน
6. ค่าเครื่องแบบนักเรียน
7. ค่าอาหารเสริมนม
8. ค่าบริการสื่อสารและโทรคมนาคม 5

ซึ่งในปีงบประมาณหน้าเราจะได้รับเงินอุดหนุนจากกรมส่งเสริมฯ ทั้งหมด โดยไม่ต้องใช้งบประมาณของเราเอง สำหรับขั้นตอนการจัดทำแผนเพิ่มเติมทุกโครงการเราได้ลงพื้นที่ไปทำประชาคมหมู่บ้านทุกหมู่บ้าน และทางหมู่บ้านได้เห็นชอบมาทั้งหมดตามสัดส่วนของแต่ละหมู่บ้านอย่างครบถ้วน

1. ยุทธศาสตร์จังหวัดที่ 4 การสร้างความมั่นคงบนพื้นฐานชุมชนเข็มแข็ง

ยุทธศาสตร์ที่ 3 การพัฒนาด้านเศรษฐกิจ

3.2 แผนงานสาธารณสุข

อุดหนุนคณะกรรมการหมู่บ้านสำหรับการดำเนินงานตามโครงการพระราชดำริด้านสาธารสุข หมู่ที่ 1-8 หมู่บ้านละ 20,000 บาท จำนวน 8 หมู่บ้าน รวมเป็นเงิน 160,000 บาท เพื่อดำเนินกิจกรรมตามโครงการพะราชดำริ จำนวน 11 โครงการ แต่สามารถทำได้ไม่น้อยกว่า 3 โครงการ ใน 11 โครงการ และเหตุผลที่เราต้องเพิ่มเติมแผนเนื่องจาก เมื่อก่อนกรมส่งเสริมฯ จะจัดสรรงบประมาณไปยังจังหวัด ฯ

และจังหวัด...

-9-

และจังหวัดฯ จะจัดสรรมาให้กับ อสม.โดยตรง แต่ตอนนี้ทางกรมส่งเสริมฯ ได้จัดสรรงบประมาณมาให้ อบต. แต่เราไม่มีอยู่ในแผน ดังนั้นจึงต้องเพิ่มเติมแผนดังกล่าวขึ้น (สำหรับรายละเอียดปรากฏตามเอกสาร)

ประธานสภาฯ ได้เปิดโอกาสให้ที่ประชุมได้ซักถาม

ที่ประชุม ไม่มีใครอภิปรายหรือซักถาม

ประธานสภาฯ ต่อไปเป็นการขอมติที่ประชุมเห็นชอบให้เพิ่มเติมแผนพัฒนาสี่ปี

(พ.ศ. 2561-2564) ฉบับเพิ่มเติม (ฉบับที่ 2) หรือไม่

ที่ประชุม ที่ประชุมมีมติ เห็นชอบ

เห็นชอบ 13 เสียง

ไม่เห็นชอบ - เสียง

งดออกเสียง 1 เสียง

4.3 เรื่องพิจารณาโอนเปลี่ยนแปลงงบประมาณ พ.ศ. 2561

ประธานสภาฯ ขอเชิญเลขาสภาฯ ในฐานะปลัด อบต.และเจ้าหน้าที่งบประมาณได้ชี้แจง

ให้ที่ประชุมรับทราบถึงสาเหตุการโอนงบประมาณในครั้งนี้ที่ต้องผ่าน

สภาฯเพื่อพิจารณาเห็นชอบ

เลขานุการสภาฯ กล่าวว่า การโอนงบประมาณ ตามระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ. 2541 แก้ไขเพิ่มเติม (ฉบับที่ 2 และ ๓) พ.ศ. 2543 ข้อ 27 การโอนเงินงบประมาณรายจ่ายในหมวดค่าครุภัณฑ์ ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายรายการใหม่ ให้เป็นอำนาจอนุมัติของสภา ซึ่งครั้งนี้เราได้โอนไป 2 ส่วนด้วยกัน โดยโอนจาก สำนักงานปลัด จากแผนงานบริหารงานทั่วไป หมวดเงินเดือน (ฝ่ายประจำ) ประเภทเงินเดือนพนักงาน งบประมาณที่โอน จำนวน 200,000 บาท และจากกองช่าง หมวดเงินเดือน (ฝ่ายประจำ) ประเภทเงินเดือนพนักงาน จำนวน 199,520 บาท หมวดเงินเดือน (ฝ่ายประจำ) ประเภทค่าตอบทนพนักงานจ้าง จำนวน 72,000 บาท หมวดค่าที่ดินและสิ่งก่อสร้าง ประเภทค่าก่อสร้างสิ่งสาธารณูปโภค จำนวน 264,000 บาท รวมเป็นเงินที่โอนทั้ง 2 ส่วน จำนวน 735,520 บาท ซึ่งงบประมาณในส่วนของหมวดเงิน(ฝ่ายประจำ) ไม่มีการใช้ เนื่องจากมีข้าราชการมาบรรจุใหม่หลังจากเริ่มปีงบประมาณ ดังนั้นเงินเดือนในส่วนที่เราไม่ได้ใช้ส่วนนั้นเราจึงดึงออกมาเพื่อโอนไปตั้งจ่ายรายการใหม่ ในแผนงานเคหะและชุมชน หมวดค่าใช้สอย ประเภทค่าบำรุงรักษาและซ่อมแซมทรัพย์ สำหรับในส่วนของหมวดค่าครุภัณฑ์ที่ดินและสิ่งก่อสร้าง ประเภทค่าก่อสร้างสิ่งสาธารณูปโภค งานไฟฟ้าและถนน งบลงทุน กระผมขอให้คณะผู้บริหารชี้แจงถึงเหตุผลที่ต้องโอนต่อที่ประชุม ครับ

นายก...

-10-

นายก อบต. สืบเนื่องจากงบประมาณที่เราตั้งไว้ในส่วนของโครงสร้างพื้นฐาน งบประมาณค่าบำรุงรักษาและซ่อมแซม ตั้งไว้ 800,000 บาท แต่ตอนนี้เหลือ 5,000 บาท เหตุผลที่เหลือไว้เนื่องจากเมื่อมีเหตุฉุกเฉินและมีความจำเป็นเร่งด่วนเกิดขึ้น เช่น ถนน, มอเตอร์, ท่อประปา ฯลฯ ชำรุด จึงมีความจำเป็นต้องซ่อมแซม ทำให้งบประมาณที่มีอยู่ไม่พอ จึงมีความจำเป็นต้องโอนเพิ่ม และในส่วนของการโอนโครงการบุกเบิกถนนสายเสม็ดจวน-นาบ้านใต้ หมู่ที่ 1 งบประมาณ264,000 บาท (รายละเอียดตามเอกสาร) เนื่องจากโครงการดังกล่าวไม่สามารถดำเนินการได้ ทำให้โครงการนี้ตกไป จึงจำเป็นต้องโอนไปตั้งจ่ายรายการใหม่ ในแผนงานเคหะและชุมชน หมวดค่าใช้สอย ประเภทค่าบำรุงรักษาและซ่อมแซมทรัพย์

ประธานสภาฯ ไม่ทราบว่าที่ประชุมมีอะไรจะซักถามบ้าง

ที่ประชุม ไม่มี

ประธานสภาฯ ถ้าเพื่อนสมาชิกไม่มีข้อซักถาม ผมขอเป็นตัวแทนของเพื่อนสมาชิกฯ ที่จะถามท่านนายกฯว่า งบประมาณที่ตั้งไว้ในหมวดค่าบำรุงรักษาและซ่อมแซมทรัพย์ จำนวน 800,000 บาท นายกฯ นำไปใช้อะไรถึงเหลือแค่ 5,000 บาท

นายก ฯ ขอชี้แจงว่าจริงๆแล้ว งบประมาณที่ตั้งไว้ 800,000 บาท จะพอในทุกๆปีงบประมาณที่ผ่านมา แต่ปีนี้ เนื่องจากเรามีงานก่อสร้างถนนลาดยางเข้ามา จำนวน 2 สาย คือ ถนนลาดยางสายหมู่ที่ 2 จำนวน 1 สาย และ ถนนลาดยางสาย หมู่ที่ 8 จำนวน 1 สาย แต่เราจะได้งบประมาณมาเฉพาะถนนแต่ท่อไม่มี เลยมีความจำเป็นต้องนำงบประมาณส่วนนี้ไปวางท่อ ทั้ง 2 สาย ทำให้งบประมาณไม่พอจึงมีความจำเป็นต้องโอนเพิ่ม

ที่ประชุม ทราบ

ประธานสภาฯ ขอมติที่ประชุมเพื่อให้ความเห็นชอบการโอนงบประมาณรายจ่ายประจำปีงบประมาณ พ.ศ. 2561

ที่ประชุม มีมติ เห็นชอบให้โอน

เห็นชอบ 13 เสียง

ไม่เห็นชอบ - เสียง

งดออกเสียง 1 เสียง

**ระเบียบวาระที่ 5 เรื่องอื่น ๆ**

ประธานสภาฯ เปิดโอกาสให้ที่ประชุมได้สอบถาม และนำเสนอเรื่องอื่นๆ

ที่ประชุม ไม่มี

ประธาน...

-11-

ประธานสภา ฯ กล่าวขอบคุณทุกท่าน ที่มาประชุมโดยพร้อมเพรียงในวันนี้ สำหรับวันนี้ ขอปิดประชุม

**ปิดประชุมเวลา** 14.00 น.

(ลงชื่อ) อรุณศักดิ์ ชูแก้ว ผู้จดรายงานการประชุม

(นายอรุณศักดิ์ ชูแก้ว)

เลขานุการสภาองค์การบริหารส่วนตำบลกุแหระ

(ลงชื่อ) ไพรสุริยันต์ ชำนาญกิจ ผู้รับรองรายงานการประชุม

( นายไพรสุริยันต์ ชำนาญกิจ )

ประธานสภาองค์การบริหารส่วนตำบลกุแหระ

**ตรวจรับรองรายงานการประชุม**

(ลงชื่อ) คณะกรรมการตรวจรายงานการประชุม

( นายภิชากร อริรัตน์ )

(ลงชื่อ) คณะกรรมการตรวจรายงานการประชุม

( นายสมพร พงค์ทองเมือง )

(ลงชื่อ) คณะกรรมการตรวจรายงานการประชุม

( นายปรึกษา ชัยวิชิต )

(ลงชื่อ) คณะกรรมการตรวจรายงานการประชุม

( นายสันติศักดิ์ เพชรอาวุธ )

รับรองสำเนาถูกต้อง

(นายไพรสุริยันต์ ชำนาญกิจ)

ประธานสภาองค์การบริหารส่วนตำบลกุแหระ